text: Un detingut per l'atac a un cotxe de Cabify durant la vaga de taxistes | SER Catalunya | Cadena SER
  Últimas noticias Hemeroteca 20 de marzo de 2019 Actualizado a las 19:02 CET
  Un detingut per l'atac a un cotxe de Cabify durant la vaga de taxistes
  Els Mossos d'Esquadra detenen un home a Lliçà de Munt per desordres públics, danys i coaccions a un conductor de VTC. El cotxe va patir danys per valor de 7.000 euros
  10/08/2018 - 11:05 h. CEST
  Agents dels Mossos han detingut aquest matí a Lliçà de Munt un home, de nacionalitat espanyola i 39 anys, per la seva presumpta participació amb els danys i les agressions que va patir un conductor de VTC el passat 25 de juliol en el marc d'una concentració del sector del taxi a Barcelona. La investigació continua oberta i no es descarten noves detencions de persones que, en el marc de la investigació, els mossos ja haurien identificat com a presumptes autors de l'atac.
  Un cop finalitzada l'acció que es va produir amb molta violència i agressivitat, els manifestants es van dispersar i van marxar del lloc dels fets. Els Mossos d'Esquadra van obrir una investigació policial amb la denúncia de les víctimes que ha permès identificar i localitzar els autors dels fets, un dels quals ha estat detingut aquest matí.